Forslag om fusjon mellom RHH og IL ROS  
  
Det er i samarbeid mellom RHH, IL ROS og SIF utarbeidet forslag til vedtak om fusjon/sammenslåing av RHH og IL ROS.

**Begrunnelse for sammenslåing**   
RHH har siden 2011 forvaltet håndball tilbudet for jenter fra 15 år og oppover gjennom samarbeid med klubbene IL ROS og Slemmestad IL (SIF), Sætre Graabein frem til 2016.  
Klubbene ser nå at kommunen har i de siste årene hatt en vekst i antall innbyggere og veksten er ventet å fortsette, slik at håndballklubbene er sikret større kull fremover. Dette gjør det hensiktsmessig å etablere sterke håndballmiljøer med lokal identitet i både Slemmestad og i Røyken/Spikkestad. IL ROS og SIF har begge som mål å beholde spillerne lengst mulig i egen klubb samt å gi et best mulig tilbud gjennom samarbeid dem imellom uten RHH.   
Ved å samle jente-, gutte- og dame-, herre seniorhåndballen i breddeklubbene har vi tro på at dette kan bidra til bedre arrangementer, mer helhetlig tilbud lokalt og forhåpentligvis redusere frafall i den kritiske alderen 15 - 18 år. Omorganiseringen medfører også mindre ressursbruk på det administrative området og en enklere organisering av det frivillige dugnadsarbeidet som er helt avgjørende for et idrettslag.

**Hvilken betydning for idrettslaget, medlemmene, ansatte, kreditorer, avtalemotparter**

Et vedtak om fusjon mellom RHH og IL ROS er det viktig for alle parter at dagens håndballtilbud til eksisterende RHH-spillere opprettholdes. IL ROS ønsker fra sesongen 2018/19 og tilby alle aldersbestemte klasser til og med J18, dame senior 3 og 4 divisjon.   
Medlemmene i RHH blir overført IL ROS eller SIF etter hvilket lag de ønsker å spille på.  
Overskudd i RHH vil bli fordelt etter en fordelingsnøkkel etter antall spillere og etter deres   
treningsgebyr i RHH.

**Avklaring av overgangsregler og beskrivelse av overføring av medlemskap**Overgang av spillere blir håndtert av NHF sentralt der en liste med navn på alle spillere er grunnlaget. Det vil bli utarbeidet en liste en over spillere som går til IL ROS og en over spillere til SIF. Listen signeres av styreleder fra alle klubber. Overgangsgebyret blir beregnet ut fra medgått arbeidstid og det beregnes kr 500,- pr time. Antydningsvis 3 arbeidstimer for ca 80 spillere. Utover dette ingen gebyrer i forbindelse med overganger til ny klubb.

**Fusjonen er gjeldene ved årsmøtevedtak og fra og med 01.05.18.**

Når alle parter har godkjent sammenslåing på årsmøte vil Buskerud idrettskrets varsles for å få godkjenning av sammenslåingen. Deretter varsles NHF Region Sør, så oppdateres Sportsadmin, Klubbadmin og Brønnøysundregisteret.  
  
**Forslag til vedtak:**  
RHH og IL ROS fusjonerer med vrikning fra og med 01.05.2018. Ny klubb blir IL ROS.

SIF og IL ROS utarbeider en samarbeidsavtale for å sikre godt sportslig samarbeid mellom lagene inne og på beachbanen. Sikre muligheter for hospitering for SIF mot ROS J16, J18 og DS.

For IL ROS Håndball, 10. februar 2018

Atle Hellerud